సెల్యులోజ్

సెల్యులోజ్ ఒక సేంద్రియ సమ్మేళనం. ఇది కొన్ని వందల నుంచి వేలకొద్దీ గ్లూకోస్ యూనిట్లు సుదీర్ఘ శ్రేణిగా ఏర్పడ్డ పాలీశాకరైడ్. పచ్చటి మొక్కల్లోనూ, కొన్ని రకాల శైవలాల కణాల గోడల్లో ప్రధానమైన నిర్మాణ భాగం. కొన్ని రకాలైన బ్యాక్టీరియా సెల్యులోజ్ ని స్రవించి జీవపొర (Biofilm) ని ఏర్పరుస్తాయి. సెల్యులోజ్ భూమి మీద అత్యంత విస్తారంగా లభించే సేంద్రియ అణుపుంజం.
పత్తినార లో 90 శాతం, కలపలో 40-50 శాతం, ఎండబెట్టిన జనుములో సుమారు 57 శాతం సెల్యులోజ్ ఉంటుంది.Cellulose. (2008). In Encyclopædia Britannica. Retrieved January 11, 2008, from Encyclopædia Britannica Online.Chemical Composition of Wood. . ipst.gatech.edu.Piotrowski, Stephan and Carus, Michael (May 2011) Multi-criteria evaluation of lignocellulosic niche crops for use in biorefinery processes . nova-Institut GmbH, Hürth, Germany.

సెల్యులోజ్ ని ప్రధానంగా కాగితం, కాగితపుబోర్డులు తయారు చేయడానికి వాడతారు. తక్కువ పరిమాణంలో సెల్యులోజ్ ని సెల్లోఫేన్, రేయాన్ ఉత్పత్తికి కూడా వినియోగిస్తారు. శక్తి నిచ్చే పంటల నుండి సెల్యులోజ్‌ను సెల్యులోసిక్ ఇథనాల్ వంటి జీవ ఇంధనంగా మార్చడం ద్వారా ప్రత్యామ్నాయ పునరుత్పాదక ఇంధనం అభివృద్ధి చెందుతోంది. పారిశ్రామిక ఉపయోగం కోసం సెల్యులోజ్ ప్రధానంగా కలప గుజ్జు, పత్తి నుండి తయారుచేస్తున్నారు.

కొన్ని జంతువులు, ముఖ్యంగా నెమరువేసే జంతువులు, ఇంకా చెదపురుగులు, వాటి పేగుల్లో నివసించే  ట్రైకోనింఫా వంటి సహజీవన సూక్ష్మజీవుల సహాయంతో సెల్యులోజ్‌ను జీర్ణించుకోగలవు. మానవ పోషణలో, సెల్యులోజ్ అనేది కరగని జీర్ణం కాని ఆహార పీచుపదార్థం. ఇది మలవిసర్జన సాఫీగా కావడానికి సహాయపడుతుంది.

 మూలాలు